**הארגון הדרום-אסיאתי לשיתוף פעולה אזורי** (באנגלית: The **South Asian Association for Regional Cooperation**, בראשי תיבות: **SAARC**) הוא ארגון כלכלי בין-לאומי לשיתוף פעולה בין 8 מדינות בדרום אסיה, שנוסד בדאקה, בנגלדש. הארגון יוזם ב-2 באוגוסט 1983 על ידי נשיא בנגלדש לשעבר זיאור ראהמן, והוקם ב-8 בדצמבר 1985, עם חתימת אמנה שנחתמה בניו דלהי. משרדיו הראשיים של הארגון אשר נחנכו ב-16 בינואר 1987 שוכנים בקטמנדו, נפאל.
מטרת הארגון הוא לעודד ולקדם התפתחות כלכלית אזורית. הארגון נוטר יחסים דיפלומטיים באו"ם וגורמים רב-צדדיים כולל האיחוד האירופי.

היסטוריה
--------

הרעיון על הקמת ארגון משותף בין מדינות דרום אסיה נידון בכמה כינוסי מדינות אסיה. בסוף שנות ה-70 של המאה ה-20 הסכימו 7 מדינות מדרום אסיה על הקמת גוש סחר שיעניק לאנשים פלטפורמה לעבוד יחד ברוח של אחווה, חברות והדדיות. מאוחר יותר שיגר זיאור ראהמן מכתבים רשמיים למנהיגי אותן מדינות בהם הוא משקף את חזונו לעתיד באזורי המדינות. במהלך ביקורו בהודו בדצמבר 1977, שוחח עם ראש ממשלת הודו מורארג'י דסאי אודות שיתוף פעולה אזורי. בנאומו בוועדה המייעצת של תוכנית קולומבו שהתקיימה בקטמנדו ב-1977 קרא בירנדרה, מלך נפאל לשיתוף פעולה אזורי הדוק בין מדינות דרום אסיה.

לאחר פלישת ברית המועצות לאפגניסטן ב-1979, הוגברו המאמצים להקמת האיחוד. באפריל 1981 התכנסו לראשונה גורמים ושרי חוץ מ-7 ממדינות דרום אסיה בקולומבו. הצעת בנגלדש התקבלה בברכה על ידי נפאל, סרי לנקה, בהוטן והמלדיבים. הודו ופקיסטן, לעומת זאת, הותירו רושם ספקני בראשונה; הודו טענה כי רעיון מסוג זה עלול להוביל ולתת פתח הזדמנות לשכנים חדשים קטנים יותר לחידוש הנושאים הדו-צדדיים וייסוד אופוזיציה נגד הודו. פקיסטן לעומת זאת הניחה כי ייתכן שמדובר באסטרטגיה מצד הודו לצאת באיחוד עם שאר מדינות דרום אסיה נגד פקיסטן ולהבטיח שוק אזורי למוצרים הודים, ובכך לחזק את הדומיננטיות הכלכלית של הודו באזור ולמזער את תדמיתה של פקיסטן.

למרות הכול, לאחר שורה של התייעצויות בראשות בנגלדש בין נציגי האו"ם של מדינות דרום אסיה במטה האומות המאוחדות בניו יורק שנמשכו מספטמבר 1979 ועד 1980, הוסכם כי בנגלדש תכין דף טיוטה לדיון אודות סוגיית האיגוד, אשר יועבר בין מזכירי ענייני החוץ מ-7 המדינות.

בוועדה בינלאומית שנערכה בדאקה ב-1983 בהשתתפות גורמים מדיניים, אימצו שרי החוץ מ-7 המדינות את הצהרת שיתוף הפעולה האזורי בין מדינות דרום אסיה, ובאופן רשמי השיקו תוכנית פעולה משולבת בתחומי חקלאות, תקשורת, מטאורולוגיה ובריאות.

פסגת הארגון הדרום-אסיאתי לשיתוף פעולה אזורי הראשונה התקיימה בדאקה בין 7 ל-8 בדצמבר 1985.

בשנת 2007 הצטרפה אפגניסטן לארגון.

מדינות חברות
------------

  מדינות חברות
  ארגונים ומדינות משקיפים
* אפגניסטןאפגניסטן אפגניסטן
* בהוטןבהוטן בהוטן
* בנגלדשבנגלדש בנגלדש
* הודוהודו הודו
* האיים המלדיבייםהאיים המלדיביים האיים המלדיביים
* נפאלנפאל נפאל
* סרי לנקהסרי לנקה סרי לנקה
* פקיסטןפקיסטן פקיסטן

משקיפות
-------

* אוסטרליהאוסטרליה אוסטרליה
* איראןאיראן איראן
* ארצות הבריתארצות הברית ארצות הברית
* מאוריציוסמאוריציוס מאוריציוס
* האיחוד האירופיהאיחוד האירופי האיחוד האירופי
* יפןיפן יפן
* מיאנמרמיאנמר מיאנמר
* הרפובליקה העממית של סיןהרפובליקה העממית של סין הרפובליקה העממית של סין
* קוריאה הדרומיתקוריאה הדרומית קוריאה הדרומית

קישורים חיצוניים
----------------

ויקישיתוף מדיה וקבצים בנושא **הארגון הדרום-אסיאתי לשיתוף פעולה אזורי** בוויקישיתוף
* 

* אתר האינטרנט הרשמי של הארגון הדרום-אסיאתי לשיתוף פעולה אזורי (באנגלית)
* הארגון הדרום-אסיאתי לשיתוף פעולה אזורי, ברשת החברתית פייסבוק

* הארגון הדרום-אסיאתי לשיתוף פעולה אזורי, ברשת החברתית טוויטר
* הארגון הדרום-אסיאתי לשיתוף פעולה אזורי, באתר אנציקלופדיה בריטניקה (באנגלית)

הערות שוליים
------------

1. ↑  12th SAARC Summit Islamabad, web.archive.org, ‏2016-03-04
2. ↑  Muhammad Jamshed Iqba, [ SAARC: Origin, Growth, Potential and
Achievements]

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007605219105171
* ISNI: 0000 0001 0729 1398
* LCCN: n85338121
* NKC: ko2017973053
* SUDOC: 050789635
* Trove: 950515
* VIAF: 156015253
* WorldCat: lccn-n85338121

 |